ప్రియాంకచోప్రా, దీపికా పదుకొనె.. బాలీవుడ్లో అగ్రనాయికలుగా రానిస్తూనే హాలీవుడ్లోనూ తమ అదృష్టాన్ని పరీక్షించుకుంటున్నారు. కొద్ది రోజుల తేడాతో దాదాపు ఒకే సారి హాలీవుడ్లో అడుగుపెట్టారు ఈ భామలు. అందుకే వీరిని ఒకరితో మరొకరిని తరూచూ పోలుస్తుంటారు సినీ జనాలు. అయితే ఈ విషయం గురించి ప్రియాంక పెద్దగా స్పందించకపోయినా, దీపిక మాత్రం దీన్ని తప్పు పడుతోంది. ఇంతకు ముందు ఓ సారి ఈ విషయమై ఇలాంటి పోలికలు సరికాదని స్పష్టం చేసిన దీపిక, తాజాగా ఓ ఇంటర్వూలో మరో సారి తన అసహనాన్ని వ్యక్తం చేసింది. ‘ప్రియాంక లక్ష్యాలు వేరు. అందుకు ఆమె అనుసరిస్తున్న పద్దతులు వేరు. దీనికి నేను పూర్తిగా విభిన్నం. వ్యక్తిగతంగా ప్రియాంకను ఎవరితోనైనా పోల్చవచ్చు. కాని వృత్తి పరంగా పోల్చడం సరైంది కాదు’ అని చెప్పేసింది దీపిక. ప్రియాంక చోప్రా టీవీ సీరియల్ క్వాంటికో ద్వారా హాలీవుడ్ జనాలకు పరిచయం అయింది. తర్వాత డ్వేన్ జాన్సన్ సరసన ‘బేవాచ్’ చిత్రం ద్వారా హాలీవుడ్ చిత్రంలో కనిపించబోతోంది. అయితే దీపిక మాత్రం విన్డీజిల్తో ‘ట్రిపులెక్స్ ద జాండర్ కేజ్’ చిత్రం ద్వారా హాలీవుడ్ సినిమాలో నటించింది.
priyankachopra, deepika padukone.. balivudlo agranaayikalugaa raanistuunae haaliivudloonuu tama adrushtaanni pareekshinchukuntunnaa. koddi rojula tedaatho daadaapu oke saari haaliivudlo adugupettaaru ee bhamalu. anduke veerini okaritho marokarini taruuchuu polustuntaaru cinee janaalu. ayithe ee vishayam gurinchi priyaanka peddagaa spandinchakapoyina, deepika maatram deenni tappu padutondi. intaku mundu oo saari ee vishayamai ilanti polikalu sarikaadani spashtam chesina deepika, taajaagaa oo intervoolo maro saari tana asahanaanni vyaktam chesindi. ‘priyaanka lakshyaalu vaeru. anduku aame anusaristunna paddatulu vaeru. deeniki nenu puurtigaa vibhinnam. vyaktigatamgaa priyaankanu evarithonainaa polchavachhu. kaani vrutti paramgaa polchadam saraindi kaadu’ ani cheppesindi deepika. priyaanka chopra tv seerial kwantiko dwara halivud janaalaku parichayam ayindi. tarvaata dwain janson sarasana ‘bewach’ chitram dwara halivud chitramlo kanipinchabotondi. ayithe deepika maatram vindijiltho ‘triplecles da jander kej’ chitram dwara halivud cinemalo natinchindi.